Rīgā

Valsts kancelejai

13.03.2018 Nr.1-25/33

Par Ministru kabineta protokollēmuma projektu “Par Ministru kabineta 2017.gada 28.augusta sēdes protokollēmuma (prot. Nr.41 1.§) 17.punktā dotā uzdevuma izpildi”

Pamatojoties uz Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 164.punktu, Iekšlietu ministrija iesniedz izskatīšanai Ministru kabineta sēdē Ministru kabineta protokollēmuma projektu “Par Ministru kabineta 2017.gada 28.augusta sēdes protokollēmuma (prot. Nr.41 1.§) 17.punktā dotā uzdevuma izpildi”(turpmāk – projekts).

|  |  |  |
| --- | --- | --- |
| 1. | Iesniegšanas pamatojums | Ministru kabineta 2017.gada 28.augusta sēdes protokollēmuma (prot. Nr.41 1.§) 17.punkts.Uzdevums Nr.2017-UZD-2338. |
| 2. | Valsts sekretāru sanāksmes datums un numurs | - |
| 3. | Informācijas par saskaņojumiem | Saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 111.7.apakšpunktu projekts 2018.gada 8.martā nosūtīts saskaņošanai Tieslietu ministrijai.  Tieslietu ministrija saskaņoja projektu bez iebildumiem. |
| 4. | Informācija par saskaņojumu ar Eiropas Savienības institūcijām | - |
| 5. | Politikas joma | Tieslietu politika. |
| 6. | Atbildīgā amatpersona | Sanita Siljāne, Pilsonības un migrācijas lietu pārvaldes Attīstības un starptautiskās sadarbības departamenta direktore. |
| 7. | Uzaicināmās personas | - |
| 8. | Projekta ierobežotas pieejamības statuss | Projektam nav noteikts ierobežotas pieejamības statuss. |
| 9. | Cita informācija | Ministru kabineta 2017.gada 28.augusta sēdes prot.Nr.41 1.§ 17.punktā Iekšlietu ministrijai sadarbībā ar Tieslietu ministriju tika dots uzdevums līdz 2018.gada 1.martam izvērtēt un iesniegt izskatīšanai Ministru kabinetā ziņojumu par efektīvāko institucionālās pārvaldības modeli vārda, uzvārda un tautības ieraksta maiņas un civilstāvokļa aktu reģistrācijas jomā.  Iekšlietu ministrija, konceptuālā ziņojuma izstrādes laikā konstatēja, ka piedāvātie risinājumi par efektīvāko institucionālo modeli vārda, uzvārda un tautības ieraksta maiņas un civilstāvokļa aktu reģistrācijas jomā skar Civilstāvokļa aktu reģistrācijas informācijas sistēmas un Iedzīvotāju reģistra, kuru pārzinis un turētājs ir Pilsonības un migrācijas lietu pārvalde, turpmāko attīstību un pilnveidi, ko ietekmēs Fizisko personu reģistra, kas ar 2020.gada 1.jūliju aizstās Iedzīvotāju reģistru, izveide.  Ievērojot to, ka Iekšlietu ministrija un Tieslietu ministrija ir vienojušās par atbalstu 3.risinājuma variantam, kas ietver priekšlikumu Civilstāvokļa aktu reģistrācijas informācijas sistēmas un Iedzīvotāju reģistra uzlabošanai un var tikt realizēti Eiropas Reģionālā attīstības fonda (turpmāk – ERAF) projekta Nr. 2.2.1.1/17/I/006 “Fizisko personu datu pakalpojumu modernizācija” ietvaros ir nepieciešams saskaņot risinājuma ieviešanas laika grafiku ar ERAF projekta ieviešanas grafiku.  Ņemot vērā, ka ERAF projekta Nr. 2.2.1.1/17/I/006 “Fizisko personu datu pakalpojumu modernizācija” iesniegumu (turpmāk – Projekta iesniegums) apstiprināšana aizņēma vairāk laika nekā bija plānots un tā kā Vienošanās par ERAF projekta īstenošanu tika noslēgta 2018.gada 8.martā, kas nozīmē, ka sākotnēji norādītais ERAF projekta ieviešanas grafiks tiks mainīts, tad, lai piedāvātu 3.risinājumā iekļautās informācijas sistēmu izmaiņas, ir nepieciešams pārplānot risinājuma ieviešanas grafiku un saskaņot to ar iesaistītām iestādēm.  Tādējādi, lai nodrošinātu piedāvātā risinājuma saskaņotību ar Projekta iesniegumu, lūdzu, pagarināt Ministru kabineta 2017.gada 28.augusta sēdes protokollēmuma (prot. Nr.41 1.§) 17.punktā dotā uzdevuma izpildes termiņu līdz 2018.gada 1.jūnijam. |

Pielikumā:

1. protokollēmuma projekts uz 1 lappuses (IEMProt\_060318\_dzimts.docx);

2. Tieslietu ministrijas 2018.gada 12.marta atzinums uz 1 lappuses (TMAtz\_120318.docx).

Ministrs Rihards Kozlovskis

Siljāne, 67219231,

sanita.siljane@pmlp.gov.lv